|  |  |
| --- | --- |
| GRBDOPIS | **OBČINA IZOLA – COMUNE DI ISOLA****župan – IL SINDACO** *Sončno nabrežje 8 – Riva del Sole 8**6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 371-177/2016

Datum: 10. 04. 2019

**ČLANOM ODBORA ZA GOSPODARSTVO IN FINANCE**

**Zadeva:** Mnenje k predlogu cenika in režima parkiranja na plačljivih parkiriščih

**Obrazložitev**

Upravljavec parkirišč v Občini Izola, JP Komunala Izola d.o.o., je občinski upravi posredoval predlog spremembe cenika in režima parkiranja na plačljivih parkirnih prostorih v Občini Izola, št. 186/2019 z dne 5. 3. 2019.

Poleg tega je občinska uprava na skupnih sestankih s predstavniki JP Komunala Izola d.o.o., proučila cenik in podrobneje definirala ter uskladila določene dikcije.

Predlagamo, da se v besedilo predloga cenika in režima parkiranja vnesejo določila, ki bodo omogočila brezplačno parkiranje na parkirišču »Pokopališče« in parkirišču »Ladjedelnica« v času od 31. 10. do 1.11., ter določila o brezplačnem parkiranju na parkirišču »Lonka« dne 1.1.

V skladu s 1. odstavkom 26. člena Odloka o ureditvi cestnega prometa v Občini Izola (Uradne objave Občine Izola, št. 13/2005, 11/2009, 10/2011 in 10/2017) - v nadaljevanju Odlok, plačljive parkirne prostore določi župan s sklepom.

Za parkiranje na plačljivih parkirnih prostorih se plača parkirnina za obratovalni čas plačljivega parkirnega prostora. Višino in način plačevanja parkirnine in ostale pogoje parkiranja na plačljivih parkirnih prostorih določi župan s sklepom. Pred sprejemom sklepa o določitvi parkirnine mora župan prehodno pridobiti mnenje pristojnega delovnega telesa Občinskega sveta Občine Izola – v tem primeru Odbora za gospodarstvo in finance. Po potrditvi sklepa na pristojnem odboru se sklep objavi v Uradnih objavah Občine Izola (2. odstavek 26. člena Odloka).

**Predlog sklepa:** Na osnovi podane obrazložitve člane Odbora za gospodarstvo in finance prosimo, da podajo mnenje k Sklepu o spremembi cenika in režima parkiranja na plačljivih parkiriščih v Občini Izola.

Obrazložitev pripravila:

Višja svetovalka

mag. Irena Prodan

Vodja UGDIKR Župan

mag. Tomaž Umek Danilo Markočič

Priloge:

* predlog Sklepa o spremembi cenika in režima parkiranja na plačljivih parkiriščih v Občini Izola,
* predlog cenika plačljivih parkirnih prostorov, ki ga je pripravilo JP Komunala Izola d.o.o., št. 186/2019 z dne 5. 3. 2019,
* sklep, št. 371-726/2013 z dne 23. 8. 2013,
* sklep, št. 371-177/2016 z dne 9. 10. 2017.

Obrazložitev prejmejo:

1. člani Odbora za gospodarstvo in finance,
2. Urad za gospodarske dejavnosti, investicije in komunalni razvoj, tu,
3. zbirka dokumentarnega gradiva.